พระมาโปรด หนุ่มอุ้มแม่วัย 92 ปี หนีพี่เขย ได้เงินช่วยแล้วกว่า 2 แสน
เจ้าอาวาสวัดที่ชัยนาท รุดช่วยหนุ่มใหญ่วัย 48 ปี ที่อุ้มแม่วัย 92 ออกจากเพิงมุงแฝก หลังถูกเขยใหญ่ไล่ มาเช่าห้องอยู่พร้อมเงินติดตัว 1000 ล่าสุด มียอดเงินโอนช่วยเข้าบัญชีแล้วกว่า200000 จากกรณี นายวีระพล นิ่มนวล อายุ 48 ปี และนางผิน นิ่มนวล อายุ 92 ปี สองแม่ลูกที่ถูกลูกเขยไล่ออกมาจากเพิงไม้มุงแฝก ที่บ้านเลขที่ 89 ม.4 ต.ไพรนกยูง อ.หันคา จ.ชัยนาท หอบข้าวหอบของมาอยู่ที่ห้องเช่า มีเงินติดตัวกันมาแค่ 1000 บาท มาเปิดห้องเช่า เลขที่ 40 หมู่ 2 ต.บ้านเชี่ยน อ.หันคาล่าสุด เวลา 09.00 น. วันที่ 21 เม.ย. พระครูประกาศสรวุฒิ (ศิริ สุวณฺณรํสี) เจ้าอาวาสวัดทรงเสวย อ.วัดสิงห์ จ.ชัยนาท พร้อมคณะทำงาน กำนัน ผู้ใหญ่บ้าน เจ้าหน้าที่เทศบาลตำบลบ้านเชี่ยน ได้เดินทางมาที่ห้องเช่า เพื่อนำเครื่องอุปโภคบริโภค และข้าวสารอาหารแห้ง มาช่วยเหลือในเบื้องต้น พร้อมได้ให้ความช่วยเหลือโดยจ่ายค่าห้องเช่าให้ในทุกๆ เดือน ตลอดจนกว่าจะสิ้นบุญจากกันไปจากนั้นเวลา 15.30 น. ได้มี นางกาญจนา นิ่มนวล อายุ 53 ปี พี่สาวคนที่ 3 มาเยี่ยมด้วยความเป็นห่วง ส่วนยอดเงินบริจาคจากผู้มีจิตศรัทธาหลั่งไหลเข้ามาอย่างท่วมท้น ณ เวลานี้มีเงินเข้าจำนวน 217312 บาทนายวีระพล นิ่มนวล เผยว่า หากไม่ถูกพี่เขยบีบคั้นกดดันจนถึงที่สุดคงไม่มาถึงจุดนี้ได้ ความจริงก็คือความจริง จะขอดูแลแม่ไปจนกว่าจะหมดลมหายใจ ถ้าเขาจะเอาแม่ไปเลี้ยงเอง โดยที่ไม่มีตน ก็คงไม่ได้ เพราะคนดูแลแม่คือตน ขอดูแลแม่ไปตลอดจนกว่าจะหมดลมหายใจในอ้อมกอดของตัวเองขอขอบคุณทุกหน่วยงานที่มอบสิ่งของช่วยเหลือ และขอขอบคุณผู้ใจบุญทุกท่านที่บริจาคเงินเข้ามา ทำให้ผมมีวันนี้ได้ เพื่อจะได้เลี้ยงแม่ต่อไปจนหมดลมหายใจด้านนางกาญจนา นิ่มนวล บุตรสาวคนที่สามของนางผิน เปิดเผยว่า ตอนแม่แบ่งสมบัติให้ พร้อมย้ำว่าให้พี่สาวคนโต แม่กำชับว่าให้ดูแลทุกๆ คนด้วย แล้วต่อมาไม่เอาน้องไม่เอาแม่ แบบนี้มันไม่ได้ ไม่ถูกต้อง เรื่องปัญหาความรุนแรงมีตลอดในครอบครัวเขา เพราะคนใหญ่ที่สุดคือตัวพี่เขยคนเดียว ส่วนใหญ่ที่ทะเลาะกันกับน้องชาย คือเรื่องกับข้าว ทะเลาะกันบ่อยมาก ส่วนตัวไม่ได้อยากยุ่งมาก แต่เห็นแล้วเหลืออด น่าจะทำอะไรให้ดีๆ หน่อย ทั้งเรื่องที่อยู่ที่กิน ลองให้ใครไปนอนจะนอนได้ไหม เพิงไม้แบบนั้น เห็นแม่ออกมาแบบนี้ก็ดีแล้ว เห็นแม่ไม่ต้องไปทนนอนแบบนั้นก็สบายใจ.
เจ้าอาวาสวัดที่ชัยนาท รุดช่วยหนุ่มใหญ่วัย 48 ปี ที่อุ้มแม่วัย 92 ออกจากเพิงมุงแฝก หลังถูกเขยใหญ่ไล่ มาเช่าห้องอยู่พร้อมเงินติดตัว 1000 ล่าสุด มียอดเงินโอนช่วยเข้าบัญชีแล้วกว่า 200000
หนุ่มกตัญญู,หนีพี่เขย,อุ้มแม่หนี,หนุ่มอุ้มแม่,พี่เขยไล่,ข่าวทั่วไป